- Mandat t'inibizzjoni mitlub wara sentenza li tiċħad il-pretenzjonijiet tal-eżekutand u fil-mori t'appell mis-sentenza: jekk is-sentenza tfissirx li l-eżekutant m'għandux Mandat t'inibizzjoni numru 1709/2019 fl-ismijiet: Mr. Alex Gili Gili Burgio KI98670M Magħtab Shooting Range Rat ir-rikors għall-ħruġ ta' mandat t'inibizzjoni ppreżentat fl-10 ta' Diċembru 2019 li permezz tiegħu qiegħed jintalab li l-intimati jinżammu milli jiddisponu minn art li qiegħdha tintuża' bħala shooting range jew milli b'xi mod jibdlu l-użu tagħha. Ir-rikorrent jallega li l-intimati qegħdin jiġbru xi oġġetti proprjeta` tiegħu bl-iskop li jżommuh milli jkompli jaqla' l-għixien tiegħu; Rat li r-rikorrent identifika l-art permezz ta' nota ppreżentata fl-20 ta' Diċembru 2019 li magħha esibixxa mappa u identifika isem l-art bħala Magħtab Shooting Range mingħajr iżda ma identifika l-irjiħat u l-post fejn tinstab – ħaġa li mhix aċċettabbli f'talba għall-ħruġ ta' mandat t'inibizzjoni dwar immobbli li jrid jiġi identifikat skont il-kriterji mitluba għar-reġistrazzjoni pubblika tal-proprjeta` Rat ir-risposta tal-intimati ukoll ippreżentata fl-20 ta' Diċembru 2019 li permezz tagħha rrilevaw illi: B'sentenza fl-ismijiet Owners Limited v Alexander Gili magħruf bħala Gili Burgio deċiża minn din il-Qorti, diversament ippreseduta (LSO) tat- 30.11.2017 l-Qorti ddeċidiet li r-rikorrent qiegħed jokkupa l-art abbużivament u ordnatlu jiżgombra fi żmien xahar. Gili Burgio appella mis-sentenza u l- appell għadu pendenti. Fi proċedura kriminali kontrih, li għadhom pendent, l- istess Gili Burgio instab mill-perit imqabbad mill-Qorti li ffalsifika l- firem ta' rċevuti tal-kirja minnu allegata tal-art de quo Jiċħdu li neħħew x oġġetti mill-art in kwistjoni. Semgħet it-trattazzjoni bil-fomm tal-abbli avukati difensuri tal-partijiet waqt l- udjenza tat-30 ta' Diċembru 2019; Ikkunsidrat: Illi l-ewwel eċċezzjoni ma ġietx ikkontestata; Illi l-intimati jeċċepixxu li s-sentenza ta' din il-Qorti kif ukoll ir-rapport tal-espert fil-proċeduri kriminali fuq imsemmija jfissru li r-rikorrent m'għandux jedd prima facie x'jipproċedi. Il-Qorti tagħmel riferenza għal żewġ sentenzi tal-Qorti tal-Appell (Superjuri)1 li stabbilew li l-fatt li jkun hemm sentenza maqtugħa kontra l-eżekutant ta' mandat u li tkun appellata ma jfissirx li jkun jidher li prima facie m'għandux dritt x'jipproteġi. Għalkemm dawn iż-żewġ sentenzi ma kinux jitrattaw il-ħruġ ta' mandat t'inibizzjoni mitlub waqt il-pendenza tal-appell, bħalma huwa l-każ preżenti, imma talbiet għar-revoka tiegħu fil-pendenza tal-appell, jistgħu jiġu applikati għall-każ preżenti. Għalhekk it-tieni eċċezzjoni mhix sostenibbli; Illi kwantu għall-allegazzjoni li l-intimati qegħdin jiġbru oġġetti proprjeta` tiegħu, ma tirriżultax ippruvata u għalhekk it-tielet eċċezzjoni hija waħda valida; Illi r-rikorrent ma wera bl-ebda mod kif l-intimati sejrin jaljenaw l-art de quo; lanqas kif dan jista' jeffettwa d-drittijiet tiegħu bħala allegat inkwilin. magħruf, għalkemm il-kuntratt tal-lokazzjoni huwa wieħed personali u mhux reali, il-bdil tas-sid ma jeffettwax kirja korrenti. Prinċipju li jinstab fil-Kodiċi Ċivili ta' Ħal Luqa sabiex jiġi protett l-inkwilin. Lanqas ġieb prova dwar kif qegħdin jibdlu l- użu tal-istess fond. Għalhekk in kwantu bbażat fuq dawn iż-żewġ kawżali, il-mandat ma jistax jiġi milqugħ għaliex fl-ewwel lok mhux ippruvat li l-intimati qegħdin jippruvaw jagħmlu dak allegat u fit-tieni lok ma jirriżultax li r-rikorrent għandu jedd prima facie x'jipproteġi fir-rigward; Għal dawn il-motivi r-rikors għall-ħruġ tal-mandat qiegħed jiġi miċħud. Spejjeż a kariku tar-rikorrent. Iddekretat kameralment illum 31 ta' Diċembru 2019.